  Виталий Пронин 26-тӥ Гурт тол шудонъёсын вормизы Дэри ёросысь спортсменъёсШаерысьтымы спортсменъёслэн йылпумъяськиз Гурт тол шудонъёссы. 4 нунал ӵоже ӟырдыт нюръяськон мынӥз Дэри ёросысь Италмас каргуртын. Ӵапак татын уло шаерысьтымы нимо-дано спортсменъёс: Галина Кулакова но Нина Парамонова. Ӵошатсконэ пыриськисьёс куасэн бызьылӥзы , полиатлонын кужымзэс эскеризы, шашкиен но шахматэн шудӥзы, озьы ик ӵошатсконэ пыриськизы семьяос но кивалтӥсьёс . Гурт шудонъёсын вормисе потӥзы: Дэри, Эгра но Пичи Пурга (1группа), Шаркан, Кез но Кизнер (2 группа), Юкаменск, Сьӧлта но Кияса (3 группа) ёросъёсысь командаос. Гурт тол шудонъёслэн флагзы сётэмын Вавож ёрослы. Ӵапак отын ортчозы вуоно тол шудонъёс. Нош табере гуртоос гужем шудонъёслы дасяськонзэс мытозы, куноосты пумиталоз Красногорск ёрос. Валентина Емельянова  